આ ઉપરાંત આ ગોળાની બીજી એક ખૂબી એ પણ છે કે તેની નીચે પણ એમ્ફીથિયેટર તૈયાર કરાયું છે. ત્યાં બેસીને પણ ધ્યાન કરી શકાશે. તે એમ્ફીથિયેટર એ રીતે તૈયાર કરાયું છે કે ગોળાની નીચે બેસીને યોગ ટીચર સૂચનો આપશે અને તેમનો અવાજ ચારેબાજુ ગુંજશે. પાલિકાના અધિકારીઓના જણાવ્યાનુસાર આ ગોળામાં બેસીને લોકો ૨૦૧૭માં મેડિટેશન કરી શકે તે માટેની તૈયારી કરાઇ રહી છેે. બાંધકામનું તમામ કામ પૂર્ણ થઇ ગયું છે અને હવે માત્ર ઇન્ટીરિયરનું કામ બાકી છે. હાલ સેન્ટ્રલ એસીનું કામ ચાલી રહ્યું છે. પાલિકાના સ્ટેન્ડિંગ કમિટીના ચેરમન રાજેશ દેસાઇ કહે છે, “પાલિકાના ડ્રીમ પ્રોજેક્ટ્સમાંનો આ એક પ્રોજેક્ટ છે. આખા દેશમાં આ પ્રકારની સુવિધા નથી. દેશભરમાંથી લોકો આ ડૉમ તૈયાર થયા પછી જોવા આવશે.”